b'\n_START_ARTICLE_\nBri\xc5\xa1e, Kamnik\n_START_SECTION_\nZgodovina\n_START_PARAGRAPH_\nBri\xc5\xa1e, ki so bile sede\xc5\xbe \xc5\xbeupanije, se prvi\xc4\x8d omenjajo okoli leta 1400 v urbarju kamni\xc5\xa1kega de\xc5\xbeelnega sodi\xc5\xa1\xc4\x8da.\n_START_SECTION_\nIzvor krajevnega imena\n_START_PARAGRAPH_\nKrajevno ime etimolo\xc5\xa1ko ni dokon\xc4\x8dno pojasneno. Oblika Bri\xc5\xa1an ka\xc5\xbee na prvotno mno\xc5\xbeinsko prebivalsko ime Bri\xc5\xa1ane, ki je lahko tvorjeno iz osebnega imena Bryx\xd1\x8a ali Bry\xc5\xa1\xd1\x8c, iz katerega so tudi imena naselij na hrva\xc5\xa1kem Brihovo ter na poljskem Brysz\xc3\xb3w in Bryszewo. \xc4\x8ce je domneva pravilna, je ime prvotno pomenilo prebivalci Brihove vasi. Druga mo\xc5\xbenost je domneva, da je izvor krajevnega imena v mno\xc5\xbeinskem prebivalskem imenu Br\xc3\xad\xc5\xa1\xc4\x8dane, ki se je v rednem jezikovnem razvoju razvilo iz B\xd1\x8ar\xc3\xad\xc5\xa1\xc4\x8dane in da je izvorno ozna\xc4\x8devalo prebivalce kraja, kjer raste bar. V arhivskih zapisih se kraj omenja okoli leta 1400 Brysch in 1439 Brisch.'